**ELŐTERJESZTÉS**

**Körmend Város Önkormányzata Képviselő-testületének 2019. december 19-i ülésére**

**Tárgy:** a Képviselő-testület Szervezeti és Működési Szabályzatának módosítása

Tisztelt Képviselő-testület!

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) előírásainak megfelelően a Képviselő-testület az alakuló ülésén elfogadta szervezeti és működési szabályzatát, új rendeletet alkotott e tárgyban.

Az alakuló ülés óta eltelt időszak tapasztalatai rámutattak arra, hogy az SZMSZ egyik – a képviselők iratbetekintésére vonatkozó – rendelkezésének változatlan formában való fenntartása megnehezíti az Önkormányzati Hivatal munkáját. Emiatt indokolt azt módosítani.

Javaslom, hogy a Képviselő-testület SZMSZ-e az Mötv. által előírtakhoz hasonló szabályt tartalmazzon, mely szerint az önkormányzati képviselő a polgármestertől igényelheti a képviselői munkájához szükséges tájékoztatást. Természetesen ezt a tájékoztatást az Önkormányzati Hivatal közreműködésével, írásban fogjuk megadni.

Továbbá célszerű rögzíteni azt a szabályt, mely szerint az egyes bizottságok működése során a Képviselő-testület tanácskozási rendjére vonatkozó szabályokat kell megfelelően alkalmazni.

Kérem a Képviselő-testületet, hogy döntsön a Szervezeti és Működési Szabályzatról szóló rendelet módosításáról.

**Előzetes hatásvizsgálat:**

Társadalmi hatás: A módosításra kerülő rendelet társadalmi hatása jelentős, hiszen a rendelet a lakosság által választott Képviselő-testület működési szabályait állapítja meg, amely működési szabályok mentén biztosítottak az Önkormányzat működésének demokratikus feltételei. E módosító rendelet elfogadásának társadalmi hatása nincs.

Gazdasági hatás: a rendelet megalkotásának gazdasági hatása nincsen.

Költségvetési hatás: a rendelet megalkotásának nincs költségvetési hatása.

Környezeti és egészségi hatás: a rendelet megalkotásának nincs környezeti és egészségi hatása.

Adminisztratív terheket befolyásoló hatás: a rendelet megalkotásának nincs adminisztratív terheket befolyásoló hatása.

A jogszabály megalkotásának szükségessége, a jogalkotás elmaradásának várható következményei, és a jogszabály alkalmazásához szükséges személyi, szervezeti, tárgyi és pénzügyi feltételek: Az elmúlt időszak tapasztalatai szólnak a rendeletmódosítás elfogadása mellett. A jogszabály alkalmazása személyi, szervezeti, tárgyi és pénzügyi feltételeket nem kíván.

Körmend, 2019. december 16.

**Bebes István**

**polgármester**

**Körmend Város Önkormányzata Képviselő-testülete ……/2019. (XII. 19.) önkormányzati rendelete**

**a Képviselő-testület Szervezeti és Működési Szabályzatáról szóló 14/2019. (X. 30.) önkormányzati rendelet módosításáról**

Körmend Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotó hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

***1.§***

Körmend Város Önkormányzata Képviselő-testülete a Képviselő-testület Szervezeti és Működési Szabályzatáról szóló 14/2019. (X. 30.) önkormányzati rendelete – továbbiakban: Rendelet – 32.§ (1) bekezdése kiegészül az alábbi mondattal:

*„A bizottságok működése során a Képviselő-testület üléseinek vezetésére és tanácskozási rendjére vonatkozó szabályokat megfelelően alkalmazni kell.”*

***2.§***

A Rendelet 41.§ (9) bekezdésének helyébe az alábbi rendelkezés lép:

*„(9) A képviselők munkáját az Önkormányzati Hivatal segíti. Ennek keretében a képviselők a polgármestertől kérhetik írásban a munkájukhoz szükséges és ahhoz kapcsolódó tájékoztatást, melyre a választ 30 napon belül – kivizsgálást igénylő kérdésben 60 napon belül – írásban kell megadni.”*

***3.§***

E rendelet a kihirdetést követő napon lép hatályba.

Körmend, 2019. december 19.

**Bebes István dr. Stepics Anita**

**polgármester jegyző**

A rendelet kihirdetve a Körmendi Közös Önkormányzati Hivatal hirdetőtábláján történő kifüggesztés útján 2019. december 19. napján ….. óra ….. perckor.

dr. Stepics Anita jegyző

**INDOKOLÁS**

**a Képviselő-testület Szervezeti és Működési Szabályzatáról szóló 14/2019. (X. 30.) önkormányzati rendelet módosításáról szóló ……/2019. (XII. 19.) önkormányzati rendelethez**

**1.§-hoz**

A módosításra kerülő jogszabály hatályba lépésétől eltelt időszak gyakorlati tapasztalatai indokolják a vonatkozó jogszabályi rész kiegészítését a bizottságok működésére vonatkozóan.

**2.§-hoz**

A módosításra kerülő jogszabály hatályba lépésétől eltelt időszak gyakorlati tapasztalatai indokolják a vonatkozó jogszabályi rész módosítását. A jogszabályi rész a képviselői munka segítésére vonatkozó szabályt tartalmazza.

**3.§-hoz**

Avonatkozó jogszabályi rész a hatálybalépést szabályozza.